**სატენდერო ინფორმაცია**

**შპს „საქართველოს საერთაშორისო ენერგეტიკული კორპორაცია“ აცხადებს ტენდერს რიცეულაჰესის საჭიროებისთვის დეტალური ჰიდროლოგიური კვლევის შესყიდვაზე**

**#11/03-GIEC-HydraulicRes-24**

**მომსახურების/სამუშაოს აღწერა:**

* შპს „საქართველოს საერთაშორისო ენერგეტიკული კორპორაციის“ რიცეულაჰესის საჭიროებისთვის დეტალური ჰიდროლოგიური კვლევის შესყიდვა **(იხილეთ ტექნიკური დავალება - დანართი N1)**

**ტენდერში მონაწილეობის მისაღებად გთხოვთ წარმოადგინეთ:**

* კომერციული წინადადება საქართველოს კანონმდებლობით გათვალისწინებული გადასახადების ჩათვლით; (აღნიშნულ დოკუმენტს გთხოვთ დაუსვით კომპანიის ბეჭედი და უფლებამოსილი პირის საკონტაქტო ინფორმაცია)
* ინფორმაცია გადახდის პირობების შესახებ;
* ავანსის მოთხოვნის შემთხვევაში მომწოდებელი იტოვებს უფლებას მოითხოვოს საბანკო გარანტია მოთხოვნილი თანხის ოდენობაზე;
* კომპანიის ანალოგიური საქმიანობის გამოცდილების დადასტურება მსგავსი მომსახურების შესრულებაზე (არანაკლებ 1 წელი);

**გამარჯვებულის გამოვლენის შემდგომ დამკვეთი იტოვებს უფლებას პრეტენდენტს მოსთხოვოს:**

* ცნობა, რომ პრეტენდენტი არ არის ჩართული სასამართლო პროცესში და არ მიმდინარეობს მისი გაკოტრება, რეორგანიზაცია ან ლიკვიდაცია;
* ცნობა საჯარო რეესტრის ეროვნული სააგენტოდან პირის მიმართ საჯაროსამართლებრივი შეზღუდვის არარსებობის შესახებ;

**აუცილებელი პირობები:**

* ხელშეკრულების გაფორმებიდან არაუგვიანეს 30 (ოცდაათი) კალენდარულ დღეში შემსრულებელი ვალდებულია რომ წარმოადგინოს პირველადი ანგარიში განსახილველად, ხოლო კომპანიის შენიშვნების გათვალისწინებით საბოლოო ანგარიში წარმოდგენილ უნდა იქნას ხელშეკრულების გაფორმებიდან არაუგვიანეს 60 (სამოცი) კალენდარულ დღეში;
* ტექნიკურ დავალებაში მითითებულ საკითხებზე დეტალური კვლევა უნდა იქნას შესრულებული;
* ტექნიკურ დავალებაში მითითებული საკითხების დაზუსტება სრულდება სააგენტოს მოთხოვნით, შესაბამისად მათთაან შეთანხმება აუცილებლად უნდა მოხდეს. შესაძლებელია დამატებითი კითხვებიც ჰქონდეს სააგენტოს, რაზეც შესმრულებელმა კომპანიამ დამატებით უნდა გასცეს პასუხი;
* დასკვნა წარმოდგენილი უნდა იქნეს როგორც მატერიალური, ასევე ელექტრონული ფორმით;
* სავალდებულო მოთხოვნაა რომ აღნიშნული მომსახურების შესრულება უნდა მოხდეს ჰიდროლოგის მიერ, რის დასტურადაც პრეტენდენტმა უნდა წარმოადგინოს შესაბამისი საქმიანობის დამადასტურებელი ლიცენზია/სერტიფიკატი;
* დეტალური ინფორმაციის მისაღებად გთხოვთ იხილოთ ტექნიკური დავალება, რომელიც თან ერთვის სატენდერო დოკუმენტაციას და წარმოადგენს მის განუყოფელ ნაწილს **(დანართი N1)**;

შემოთავაზება უნდა იყოს შედგენილი ქართულ ენაზე და წარდგენილ იქნას დალუქული კონვერტით დამკვეთის მისამართზე - თბილისი, ალექსანდრე ყაზბეგის გამზირი N2. კონვერტზე აუცილებლად მითითებული უნდა იყოს ტენდერის დასახელება - **„ჰიდროლოგიური კვლევა“** და ნომერი - **#11/03-GIEC-HydraulicRes-24**, პრეტენდენტის შესახებ ინფორმაცია და საკონტაქტო ინფორმაცია. ასევე, მიუთითეთ კონვერტზე ადრესატი: **გიორგი გიორგობიანი; ტელ: 577 64 00 74**

სატენდერო წინადადების წარმოდგენის ბოლო ვადა: 2024 წლის, 25 მარტი, 17:00 სთ;

შეთავაზების ვალუტა: ლარი;